21/03/2012 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Notificación de resolución de autorización administrativa

Primeiro.0 28 de febreiro de 2011, Vladislava Astinza Jacek, actuando en noma e representación de Polipropileno de Galicia, S. A. U. solicitou a autorización administrativa para unha planta de coxeración a instalar no Polígono industrial Gándara, 114-118, Narón (A Coruña). Segundo. Por acordo do 25 de abril de 2011 da Xefatura Territorial da Consellería de Economía e Industria da Coruña, someteuse a información pública a autorización administrativa das instalacións eléctricas no concello de Narón (Expediente IN408A 2011/3), publicándose no BOP da Coruña n° 87 do 09/05/2011 e no DOG no 130 do 07/07/2011, coas seguintes características básicas: “Solicitante: Polipropileno de Galicia, S. A. U. Domicilio social: Polígono Industrial Gándara 114-118 Par, NARÓN 15570, (A Coruña) Denominación: Instalación de coxeración Situación: Polígono Industrial Gándara 114-118 Par, NARÓN 15570 (A Coruña) Descricións técnicas: PLANTA DE COXERACIÓN ELÉCTRICA CONSTITUIDA POR: _ Motor de combustión interna de 1.000 kW alimentado por gas natural. _ Alternador de 1.000 kW, 1250 kVA e 0,4 kV de tensión de xeración _Centro de transformación de 1250 kVA de 0,4/15 kV _Aparamenta de protección, mando, sinalización e medida” Esta dirección xeral non ten constancia de que se presentase ningunha alegación. Terceiro.0 3 de novembro de 2011 a Xefatura Territorial da Consellería de Economía e Industria da Coruña emitiu informe favorable á solicitude achegada. Cuarto.0 5 de decembro de 2011 a Subdirección Xeral de Enerxía requiriulle á mercantil peticionaria documentación necesaria para o fin pretendido. Quinto.0 22 de decembro de 2011 e o 2 de xaneiro de 2012 a sociedade titular achegou a información que Ile fora requirida. Primeiro. O artigo 28 da Lei 54/1997, do Sector Eléctrico, establece que a construción, explotación, modificación substancial, a transmisión e o peche de instalacións de produción de enerxía eléctrica en réxime especial estará sometida ao réxime de autorización administrativa previa, que terá carácter regrado, correspondéndolle o seu outorgamento á Administración Autonómica. Segundo. A Dirección Xeral de Industria, Enerxía e Minas é competente para resolver este expediente con fundamento- no Decreto 79/2009, do 19 de abril, polo que se establece a estrutura orgánica da Xunta de Galicia, no artigo 28 do Decreto 324/2009, do 11 de xuño, polo que se establece a estrutura orgánica da Consellería de Economía e Industria (DOG do 17 de xuño), que atribúe á Dirección Xeral de Industria, Enerxía e Minas a dirección, coordinación, planificación, execución, seguimento e control das competencias e funcións da consellería en materia de enerxía, modificado polo Decreto 13/2012, do 4 de xaneiro, polo que se fixa a estrutura orgánica das consellerías da Xunta de Galicia (DOG do 5 de xaneiro). Terceiro. Na tramitación tivéronse en conta as normas de procedemento contidas no Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, no Real decreto 661/2007, do 25 de maio, polo que se regula a actividade de produción de enerxía eléctrica en réxime especial e na Lei 30/1992, do 26 de novembro, de réxime xurídico das administracións públicas e do procedemento administrativo común e demais normas vixentes de aplicación. De acordo co que antecede Autorizar administrativamente a instalación de coxeración titularidade de Polipropileno de Galicia, S. A. U., situada no Polígono Industrial Gándara, concello de Narón, (A Coruña), de acordo co anteproxecto “Instalación de cogeneración. Polipropileno de Galicia, SAU. POLIGAL”, asinado polo enxeñeiro industrial Alejandro Allegue Alvedro, e visado polo Ilustre Colexio Oficial de Enxeñeiros Industriais de Galicia o 15/02/2011 co número C0110358. Todo isto de acordo coas seguintes condicións: Primeira. Polipropileno de Galicia, S. A. U. achegará ante o Departamento Territorial da Consellaría de Economía e Industria da Coruña, no prazo de seis meses contado a partir da data de publicación no DOG da presente resolución, o proxecto de execución da devandita planta de coxeración autorizada. Segunda. A Administración resérvase o dereito de deixar sen efecto a presente autorización por calquera das causas establecidas no artigo 34 do Decreto 1775/1967, do 22 de xullo, sobre réxime de instalación, ampliación e traslado de industrias, ou por incumprimento das condicións impostas. Terceira. Esta autorización outórgase sen prexuízo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Cuarta. Como requisito necesario para a aplicación do réxime especial á devandita a instalación, o titular e/ou explotador deberá solicitar a súa inscrición previa e definitiva no Rexistro de Instalacións de Produción de Enerxía Eléctrica en Réxime Especial da Comunidade Autónoma de Galicia, creado pola Orde da Consellería de Industria e Comercio de 5 de xullo de 1995 (DOG do 14 de xullo), para o cal acreditará o cumprimento das condicións previstas nos artigos 11 e 12 do Real Decreto 661/2007, do 25 de maio, e presentará a documentación que figure nas instrucións que dite esta dirección xeral en desenvolvemento da citada Orde. Contra esta resolución que non é definitiva en vía administrativa, poderase interpoñer recurso de alzada perante o conselleiro de Economía e Industria da Xunta de Galicia, no prazo dun mes contado a partir do día seguinte ao da súa notificación, de conformidade cos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, sen prexuízo de que os interesados poidan interpoñer calquera outro recurso que estimen pertinente. Santiago de Compostela, 20 de xaneiro de 2012 O director xeral de Industria, Enerxía e Minas Ángel Bernardo Tahoces